b'\n_START_ARTICLE_\nSrbi\n_START_PARAGRAPH_\nSrbi (srbsko \xd0\xa1\xd1\x80\xd0\xb1\xd0\xb8) so ju\xc5\xbenoslovanski narod, ki \xc5\xbeivi v Srbiji, Bosni in Hercegovini, \xc4\x8crni gori, na Hrva\xc5\xa1kem, kot manj\xc5\xa1ina pa tudi v Severni Makedoniji in Sloveniji. V Republiki Hrva\xc5\xa1ki so bili do leta 1991 konstitutivni narod. V Republiki Srbski, eni od dveh entitet Bosne in Hercegovine, so ve\xc4\x8dinski narod (ve\xc4\x8d kot 90\xc2\xa0%). Srbi so uradno priznana manj\xc5\xa1ina v Romuniji ter na Mad\xc5\xbearskem. \xc5\xa0tevilni Srbi (ekonomski in politi\xc4\x8dni migranti) \xc5\xbeivijo v drugih evropskih dr\xc5\xbeavah (predvsem v Nem\xc4\x8diji, \xc5\xa0vici in Avstriji), v Severni Ameriki (ZDA in Kanada) ter Avstraliji._NEWLINE_Srbi so ve\xc4\x8dinoma pravoslavne veroizpovedi. Govorijo srbski jezik.'